
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 241 

5 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Διευρωπαϊκού - Διαπανεπιστημιακού Προγράμ¬ 
ματος Μεταπτυχιακών Σπουδών του τμήματος Οργα- 
νώσεως και Διοικήσεως Επιχειρήσεων στη «Διοίκηση 
ολικής ποιότητας» που Πανεπιστημίου Πειραιώς. 1 

Έγκριση Προγράμματος Μεταπτυχιακών Σπουδών του 
τμήματος Ιστορίας και Αρχαιολογίας της Φιλοσοφικής 
Σχολής του Α.Π.θ. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 37/55 (1) 

Έγκριση Διευρωπαϊκού - Διαπανεπιστημιακού Προγράμμα¬ 
τος Μεταπτυχιακών Σπουδών του τμήματος Οργανώσεως 
και Διοικήσεως Επιχειρήσεων στη «Διοίκηση ολικής ποιό¬ 
τητας» που Πανεπιστημίου Πειραιώς. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης». 

β) Του άρθρου 29Α του Ν. 1558/85, όπως αυτό τροπο¬ 
ποιήθηκε με το άρθρο 27 του Ν. 2081 /1992 (Α' 154). 

2) Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ. 120 και ΚΑΕ 2421 με αντίστοιχη αύ¬ 
ξηση της χορήγησης του Πανεπιστημίου Πειραιώς, απο¬ 
φασίζουμε: 

Εγκρίνουμε από το ακαδημαϊκό έτος 1994 - 95 τη λει¬ 
τουργία Διευρωπαϊκού - Διαπανεπιστημιακού προγράμ¬ 
ματος Μεταπτυχιακών Σπουδών του τμήματος Οργανώ- 
σεως και Διοικήσεως Επιχειρήσεων στην «Διοίκηση ολικής 
ποιότητας» του Πανεπιστημίου Πειραιώς το οποίο κατάρ¬ 
τισε η Γενική Συνέλευση ειδικής σύνθεσης του παρακάτω 
τμήματος στη συνεδρίασή της αριθ. 1/10.11.1992 και 
ενέκρινε η Σύγκλητος Ειδικής Σύνθεσης στη συνεδρίαση 
της αριθμ. 923948/23.11.1992 και το οποίο έχει ως εξής: 


Αρθρο 1 

Γενικές Διατάξεις 

Το Τμήμα Οργανώσεως και Διοικήσεως Επιχειρήσεων 
οργανώνει και λειτουργεί σε συνεργασία με άλλα Ευρω¬ 
παϊκά Α.Ε.Ι, από το ακαδημαϊκό έτος 1994 - 1995, Πρό¬ 
γραμμα Μεταπτυχιακών Σπουδών (Π.Μ.Σ.) στη Διοίκηση 
Ολικής Ποιότητας που καθορίζεται από τις διατάξεις της 
αποφάσεως αυτής και τις διατάξεις των άρθρων 10 έως 
και 12 του Ν. 2083/1992. 

Αρθρο 2 

Αντικείμενο - Σκοπός 

Ο σκοπός του μεταπτυχιακού αυτού τμήματος είναι η σε 
βάθος κατανόηση των αρχών και μεθόδων για τη σωστή 
διοίκηση της ολικής ποιότητας και η εξ’ αυτών βελτίωση 
της οικονομικής απόδοσης, της ανταγωνιστικότητας και 
της βιωσιμότητας των επιχειρήσεων και οργανισμών. 

Επίσης η επιμόρφωση ειδικών στο θέμα για τη διάδοση 
και ανάπτυξη της ιδέας της ολικής ποιότητας. 

Αρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα στη Διοίκηση Ολικής Ποιότη¬ 
τας. 

β) Μετά την απόκτηση του Μεταπτυχιακού Διπλώματος 
στη Διοίκηση Ολικής Ποιότητας ο σπουδαστής δύναται να 
συνεχίσει για την απόκτηση Διδακτορικού Διπλώματος 
από το Π.Μ.Σ. στη Διοίκηση Ολικής Ποιότητας. 

Αρθρο 4 

Κατηγορίες Πτυχιούχων που γίνονται δεκοί 

α. Στο Ευρωπαϊκό μεταπτυχιακό πρόγραμμα σπουδών 
στη Διοίκηση Ολικής Ποιότητας θα γίνονται δεκτοί ως 
σπουδαστές πτυχιούχοι ΑΕΙ της ημεδαπής ή αναγνωρι¬ 
σμένων ομοταγών ιδρυμάτων της αλλοδαπής, τόσο των 
ανεξάρτητων όσο και των συνδεδεμένων με το δίκτυο Πα¬ 
νεπιστημίων της Ευρώπης, όπου ανήκει και το ιδρυόμενο 
με την απόφαση αυτή μεταπτυχιακό Τμήμα του Πανεπι¬ 
στημίου Πειραιώς. 

β. Τα κριτήρια εγγραφής σπουδαστών στο μεταπτυ¬ 
χιακό πρόγραμμα Διοίκησης Ολικής Ποιότητας αποφασί- 
ζονται από το ίδρυμα στο οποίο γίνεται η αίτηση (Οικείο 
Πανεπιστήμιο) και το οποίο πρέπει να διασφαλίζει, ότι οι 




2138 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αιτούντες έχουν την απαιτούμενη βασική πανεπιστημιακή 
εκπαίδευση και είναι ικανοί γνώστες μίας ευρύτερα διαδε¬ 
δομένης ευρωπαϊκής γλώσσας. 

Αρθρο 5 

Χρονική διάρκεια 

1. Η διάρκεια φοιτήσεως των σπουδαστών στο μεταπτυ¬ 
χιακό τμήμα θα είναι 4 εξάμηνα από τα οποία το ένα ο 
σπουδαστής θα πρέπει να παρακολουθεί σ’ ένα από τα 
συνδεδεμένα Πανεπιστήμια άλλης χώρας. 

2. Για όσους από τους πτυχιούχους του Μεταπτυχιακού 
Διπλώματος στη Διοίκηση Ολικής Ποιότητας συνεχίζουν 
για Διδακτορικό Δίπλωμα, η διάρκεια θα είναι τουλάχιστον 
άλλα έξι (6) εξάμηνα. 


Αρθρο 6 

Πρόγραμμα Μαθημάτων 

1. Το Οικείο Πανεπιστήμιο (εδώ το Πανεπιστήμιο Πει¬ 
ραιώς) είναι υποχρεωμένο να προσφέρει ένα σύνολο μα¬ 
θημάτων που αντιστοιχούν σε 180 τουλάχιστον διδακτικές 
μονάδες (δ.μ.). 

Σε αυτές συμπεριλαμβάνονται και τα μαθήματα του κοι¬ 
νού πυρήνα του προγράμματος, δηλαδή τα μαθήματα που 
θα δίδονται από τα Συνδεδεμένα Πανεπιστήμια, που αντι¬ 
στοιχούν σε 60 διδακτικές μονάδες. 

Αναλυτικά, τα μαθήματα του κοινού πυρήνα του Προ¬ 
γράμματος έχουν καθορισθεί ως εξής: 

α. Διοίκηση Ολικής Ποιότητας (20'δ.μ. ή 60 ώρες διδα¬ 
σκαλίας). 

β. Διοίκηση Ολοκληρωμένων Διαδικασιών (20 δ.μ. ή 60 
ώρες διδασκαλίας). 

γ. Μεθοδολογία και Τεχνικές για τη Διοίκηση Ολικής 
Ποιότητας (20 δ.μ. ή 60 ώρες διδασκαλίας). 

2. Εκτός από τα βασικά μαθήματα ο σπουδαστής επιλέ¬ 
γει από κατάλογο κοινό για όλο το δίκτυο, μαθήματα της 
αρεσκείας του που, φυσικά, αν ανήκουν σε άλλο εκτός 
του Οικείου Πανεπιστημίου θα επιλέγονται το εξάμηνο 
κατά το οποίο θα μετακινηθεί ο σπουδαστής. 

Τα μαθήματα αυτά θα αντιστοιχούν επίσης σε 60 διδα¬ 
κτικές μονάδες. 

Για το Πανεπιστήμιο Πειραιώς τα μαθήματα διαφορο- 
ποιήσεως έχουν καθορισθεί ως εξής: 

α. Ανθρώπινος Παράγοντας και Ποιότητα Υπηρεσιών 
(20 δ.μ. ή 60 ώρες διδασκαλίας). 

β. Ποιότητα και Κόστος Ποιότητας Υπηρεσιών (20 δ.μ. ή 
60 ώρες διδασκαλίας). 

γ. Διαχείριση Ποιότητας Περιβάλλοντος (20 δ.μ. ή 60 
ώρες διδασκαλίας). 

Για την πληρότητα του προγράμματος σπουδών, πέρα 
των τριών μαθημάτων του κοινού πυρήνα και των τριών μα¬ 
θημάτων διαφοροποιήσεως, το Πανεπιστήμιο Πειραιώς θα 
διδάσκει τρία επιπλέον μαθήματα ως ακολούθως: 

α. Στρατηγική Ποιότητας και Οργανωτική Συμπεριφορά 
(20 δ.μ. ή 60 ώρες διδασκαλίας). 

β. Συστήματα Διασφάλισης Ποιότητας και Βραβεία 
Ποιότητας (20 δ.μ. ή 60 ώρες διδασκαλίας). 

γ. Προστασία Καταναλωτή και θεσμικό Πλαίσιο Αντα¬ 
γωνισμού της Ευρωπαϊκής Κοινότητας (20 δ.μ. ή 60 ώρες 
διδασκαλίας). 

3. Ο σπουδαστής θα υποχρεούται επίσης στην εκπό¬ 
νηση διπλωματικής εργασίας η οποία θα αντιστοιχεί σε 60 
διδακτικές μονάδες και θα αφορά συναφή θέματα βιομη¬ 
χανίας ή άλλων οργανισμών. 

Η εργασία αυτή θα μπορεί να διεξάγεται σε μία από τις 
χώρες που συμμετέχουν στο Μεταπτυχιακό Πρόγραμμα 


και θα υποστηρίζεται στοι Οικείο Πανεπιστήμιο σύμφωνα 
με τους ισχύοντες σ’αυτό κανόνες. 

4. Όσοι εκ των σπουδαστών ολοκληρώνουν επιτυχώς 
το Μεταπτυχιακό Πρόγραμμα δύνανται να συνεχίσουν για 
την απόκτηση διδακτορικού διπλώματος σύμφωνα με τις 
προβλεπόμενες διαδικασίες του Ν. 2083/92. 

Γ ια την απόκτηση του τίτλου αυτών δεν απαιτείται η πα¬ 
ρακολούθηση μαθημάτων αλλά η ερευνητική προσπάθεια 
σε θέμα που θα καθορίζεται από τις σύμφωνα με τον Νόμο 
οριζόμενες επιτροπές και τον επιβλέποντα. 

Άρθρο 7 

Αριθμός εισακτέων 

Ο αριθμός εισακτέων ορίζεται σε 20 συν τον αριθμό των 
φιλοξενούμενων σπουδαστών από άλλα συνδεδεμένα Πα¬ 
νεπιστήμια άλλων χωρών. 

Άρθρο 8 
Προσωπικό 

Για τη λειτουργία του Π.Μ.Σ. δεν απαιτείται επιπλέον 
προσωπικό του ήδη υπηρετούντος. 

Τα μέλη ΔΕΠ του Πανεπιστημίου που υπηρετούν θα δι¬ 
δάσκουν τα μαθήματα του οικείου προγράμματος. 

Άρθρο 9 

Υλικοτεχνική υποδομή 

Γ ια την πραγματοποίηση του Π.Μ.Σ δεν απαιτείται επι¬ 
πλέον υλικοτεχνική υποδομή. 

Η υπάρχουσα υλικοτεχνική υποδομή κρίνεται κατ’ αρ¬ 
χήν επαρκής για τη λειτουργία του Π.Μ.Σ. 


Άρθρα 10 

Διάρκεια Λειτουργίας 

1. Το Π.Μ.Σ. θα λειτουργήσει για όσο διάστημα είναι 
συνδεδεμένο με το δίκτυο των άλλων Πανεπιστημίων δη¬ 
λαδή για έξ (6) έτη. 

2. Όμως μετά από έξι χρόνια θα επανεξετασθεί η σκο¬ 
πιμότητα συνέχισης της λειτουργίας του. 


Άρθρο 11 


Κόστος υποδομής και λειτουργίας 

1. Το κόστος υποδομής με βάση τις ανάγκες του Π.Μ.Σ. 
υπολογίζεται, κατά προσέγγιση, ως εξής: 

α) Προγράμματα υπολογιστών 1.000.000 

β) Βιβλία, περιοδικά, μικροφίλμς 10.000.000 

γ) Εξοπλισμός γραφείων διοικήσεως 
γραμματείας κ.λπ. (ηλεκτρονικοί υπολογι¬ 
στές, ίεχ, τηλέφωνα, γραφεία, καθίσματα, 
φοριαμοί κ.λπ.) 5.000.000 


ΣΥΝΟΛΟ ΔΑΠΑΝΩΝ ΥΠΟΔΟΜΗΣ 16.000.000 


2. Το συνολικό ετήσιο κόστος λειτουργίας διαμορφώνε¬ 
ται (για το πρώτο έτος) ως εξής: 


α) Συνδρομές περιοδικών 
β) Συνδρομές σε Τράπεζες Πληροφο¬ 
ριών 

γ) Υλικά γραφείων, καθαρισμών κ.λπ. 
δ) Εκτυπώσεις διάφορες 
ε) Διαφημιστικά φυλλάδια κ.λπ. 
στ) Προσκλήσεις ξένων προσωπικοτή¬ 
των (τέσσερις: εισιτήρια, διαμονή, δαπάνη 
διαβιώσεως κ.λπ.) 


3.000.000 

1 . 000.000 
500.000 
500.000 
1.500.000 


2 . 000.000 

ζ) Διάφορα 1.500.000 

ΣΥΝΟΛΟ 10,000.000 

Η χρηματοδότηση του παραπάνω Π.Μ.Σ. θα γίνεται. 

Από το ΥΠΕΠΘ 1.500.000 για έξι (6) έτη 9.000.000 
δρχ. 

Από τον Προϋπολογισμό του τμήματος. 

Από τις δημόσιες επενδύσεις. 

Από ερευνητικά προγράμματα ή άλλους φορείς. 

Δίδακτρα φοιτητών, το ύψος των οποίων θα καθοριστεί 
με απόφαση της Γενικής Συνέλευσης Ειδικής Σύνθεσης. 

Αρθρο 12 

Μεταβατικές Διατάξεις 

Μέχρι να δημιουργηθεί ο προβλεπόμενος από τον Νόμο 
2083/92 κανονισμός η διαδικασία που θα ακολουθηθεί 
για τη λειτουργία του Προγράμματος Μεταπτυχιακών 
Σπουδών στη Διοίκηση Ολικής Ποιότητας έχει ως εξής: 

Α. Τρόπος επιλογής των υποψηφίων για το Π.Μ.Σ. 

1. Οι Έλληνες υποψήφιοι επιλέγονται με βάση το 
βαθμό του πτυχίου τους και κατά σειρά βαθμολογίας. 

Οι Ελληνες υποψήφιοι πρέπει επίσης να αποδείξουν 
ότι γνωρίζουν ικανοποιητικά μία από τις κυριότερες γλώσ¬ 
σες της ΕΟΚ. 

Αυτό θα αποδεικνύεται είτε με επίσημο δίπλωμα π.χ. 
ΡΓοίίίοίβηογ ή ισοδύναμο είτε με εξετάσεις σε επιτροπή 
που ορίζεται από τη ΓΣΕΣ του Τμήματος Οργανώσεως και 
Διοικήσεως Επειχειρήσεων. 

2. Οι ξένοι σπουδαστές εκτός του δικτύου των συνεργα- 
ζομένων Πανεπιστημίων που εγγράφονται στο Π.Μ.Σ. του 
Πανεπιστημίου Πειραιώς πρέπει να γνωρίζουν ικανοποιη¬ 
τικά την Ελληνική και μία από τις κυριότερες γλώσσες της 
ΕΟΚ. 

Αυτό το αποδεικνύουν με βάση τις κείμενες διατάξεις 
(Βλ. και παρ. 1). 

3. Οι φιλοξενούμενοι σπουδαστές του δικτύου δεν 
χρειάζεται να γνωρίζουν την Ελληνική, θα διδάσκονται 
στην Αγγλική. 

Β. Η παρακολούθηση είναι υποχρεωτική. Απουσίες πέ¬ 
ραν ενός ελάχιστου ορίου οδηγούν σε αποκλεισμό του 
σπουδαστή. 

Γ. Η βαθμολογία των σπουδαστών για κάθε μάθημα γί¬ 
νεται με βάση κλίμακα ισοδύναμη με τις ισχύουσες στα 
συνδεδεμένα Πανεπιστήμια. 

Δ. Ο κανονισμός που θα δημιουργηθεί θα λάβει υπόψη 
του και τα ισχύοντα στα συνδεδεμένα Πανεπιστήμια ως 
προς τον τρόπο λειτουργίας του Π.Μ.Σ. 

Ε. Η απονομή του διδακτορικού διπλώματος θα στηρίζε¬ 
ται στους ισχύοντες προς τούτο Νόμους και διατάξεις. 

ΣΤ. Η διοίκηση του Τμήματος Μεταπτυχιακών Σπουδών 
στη Διοίκηση Ολικής Ποιότητας θα γίνεται με βάση τις δι- 
τάξεις του άρθρου 10 επί του Ν. 2083/92. 

Επί πλέον υφίστανται τα εξής όργανα: 

1. Ευρωπαϊκή Συμβουλευτική Επιτροπή που αποτελεί- 
ται από: 

2 Στελέχη ευρωπαϊκών επιχειρήσεων. 

1 αντιπρόσωπο της Ευρωπαϊκής Κοινότητας. 

1 αντιπρόσωπο της Ευρωπαϊκής Ομοσπονδίας Ολικής 
Ποιότητας. 

Τον Πρόεδρο του Προγράμματος και 2 αντιπροσώπους 
της ανωτέρω Επιτροπής. 

2. Ευρωπαϊκή Ακαδημαϊκή Επιτροπή Προγράμματος 
που αποτελείται από 1 αντιπρόσωπο από κάθε χώρα με 
συνδεδεμένο Πανεπιστήμιο. 

Ζ. Για κάθε άλλο θέμα ισχύουν οι διατάξεις των σχετικών 


Νόμων καθώς και ο κανονισμός μεταπτυχιακών σπουδών 
που θα καταρτισθεί. 

Η. Τα μέχρι σήμερα συνδεδεμένα με το Πανεπιστήμιο 
Πειραιώς Α.Ε.Ι. της αλλοδαπής είναι: 

1. ΙΙηίνβΓδίΙγ ΟοΙΙβςβ, θβίνναγ - Ιρλανδία. 

2. ΙΙηίνβΓδίίΗί ΚδίδθΓδΙδυΙβτη - Γερμανία. 

3.3ΙτβίίίβΙά ΟίΙγ ΡοίγΙθοΜηίο - Αγγλία. 

4. υηίνβΓδίΐΗ θβςΐί δΐυάί άί ΝεροΙίβ - Ιταλία. 

5. Τίιβ Αβιϊιυδ δοίιοοί οί Βυδίηβδδ - Δανία. 

6. ϋηίνβΓδίΐΘίβ I ϋηΚορίης, ϋηΚορίης ΙηδΙίΙυΙε οί Τβοίιηο- 
Ιθ 9 γ - Σουηδία. 

Η έναρξη λειτουργίας του ανωτέρω ΠΜΣ καθορίζεται με 
απόφαση της Συγκλήτου Ειδικής Σύνθεσης, ύστερα από 
εισήγηση της Γ εν. Συνέλευσης Ειδικής Σύνθεσης του τμή¬ 
ματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 1994 

Ο ΥΠΟΥΡΓΟΣ 

ΔΗΜΗΤΡΗΣ ΦΑΤΟΥΡΟΣ 
-♦- 

Αριθ. Β7/72 (2) 

Έγκριση Προγράμματος Μεταπτυχιακών Σπουδών του τμή¬ 
ματος Ιστορίας και Αρχαιολογίας της Φιλοσοφικής Σχολής 
του Α.Π.Θ. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) Του άρθου 11 παρ. 2 του Ν. 2083/1992 «Εκσυγχρονι¬ 
σμός της Ανωτάτης Εκπαίδευσης». 

β) Του άρθρου 29Α του Ν. 1558/85, όπως αυτό τροποποιή¬ 
θηκε με το άρθρο 27 του Ν. 2081 /1992 (Α' 154). 

Τ ο γεγονός ότι από τις διατάξεις της απόφασης αυτής προ- 
καλείται ετήσια διαπάνη 1.500.000 δρχ. εις βάρος του κρατι¬ 
κού προϋπολογισμού, η οποία θα καλυφθεί από τον προϋπο¬ 
λογισμό του Υπουργείου Εθνικής Παιδείας και θρησκευμά¬ 
των Φ.120 και ΚΑΕ 2421 με αντίστοιχη αύξηση της χορήγη¬ 
σης του Α.Π.Θ., αποφασίζουμε: 

Εγκρίνουμε από το ακαδημαϊκό έτος 1993 - 94 τη λειτουρ¬ 
γία του Προγράμματος Μεταπτυχικών Σπουδών του τμήματος 
Ιστορίας και Αρχαιολογίας της Φιλοσοφικής Σχολής του 
Α.Π.Θ., το οποίο κατάρτισε η Γ ενική Συνέλευση Ειδικής Σύν¬ 
θεσης του παραπάνω τμήματος στη συνεδρίαση της αριθ. 6/ 
13.5.1993 και ενέκρινε η Σύγκλητος Ειδικής Σύνθεσης στη 
συνεδρίαση της αριθ. 3/30.6.93 και το οποίο έχει ως εξής: 

Αρθρο 1 

Γ ενικές διατάξεις 

Στο Τμήμα Ιστορίας και Αρχαιολογίας του Α.Π.Θ. οργανώ¬ 
νεται και λειτουργεί Πρόγραμμα Μεταπτυχιακών Σπουδών 
(Π.Μ.Σ.) από το ακαδημαϊκό έτος 1993 - 1994 σύμφωνα με 
τις διατάξεις της απόφασης αυτής και τις διατάξεις των άρ¬ 
θρων 10 έως 12 του Ν. 2083/92. 

Αρθρο 2 

Αντικείμενο - Σκοπός 

Το Π.Μ.Σ. του Τμήματος Ιστορίας και Αρχαιολογίας περι¬ 
λαμβάνει τους επιστημονικούς κλάδους 1) Της Ιστορίας και 2) 
της Αρχαιολογίας - Ιστορίας της Τέχνης. 

Σκοπός του Π.Μ.Σ. είναι η εξειδικευμένη σε βάθος κατάρ¬ 
τιση των πτυχιούχων του τμήματος και άλλων συναφών Τμη- 

ματων στους επιστημονικούς κλάδους του Τμήματος, καθώς 
και η έρευνα και η παρασκευή για την συγγραφή Διδακτορικής 
Διατριβής. 

Αρθρο 3 

Μεταπτυχιακοί Τίτλοι 

1. Το Π.Μ.Σ. περιλαμβάνει δύο κύκλους σπουδών, οι οποίοι 
οδηγούν: 

α) Στο Μεταπτυχιακό Δίπλωμα Ειδίκευσης (Μ.Δ.Ε.). 

β) Στο Διδακτορικό Δίπλωμα (Δ.Δ.), το οποίο είναι ενιαίο και 
ανεξάρτητο από τν ειδίκευση. 

2. Για να επιτύχει το σκοπό της πληρέστερης εξειδίκευσης 
το Π.Μ.Σ. περιλαμβάνει τις ακόλουθες ειδικεύσεις: 

Α. Στον κλάδο της Ιστορίας 

1. Αρχαία Ιστορία 

2. Βυζαντινή και Μεσαιωνική Ιστορία 

3. Νεότερη και Σύγχρονη Ελληνική και Ευρωπαϊκή Ιστορία 

4. Ιστορία Χωρών Χερσονήσου του Αίμου και Τουρκολογία 

5. Λαογραφία - Κοινωνική Ανθρωπολογία 

Β. Στον κλάδο της Αρχαιολογίας 

1. Προϊστορική Αρχαιολογία 

2. Κλασική Αρχαιολογία 

3. Βυζαντινή Αρχαιολογία 

4. Ιστορία της Τέχνης. 

3. Υπεύθυνο όργανο λειτουργίας του Π.Μ.Σ. είναι η Συντο¬ 
νιστική Επιτροπή Μεταπτυχιακών Σπουδών, η οποία συγκρο¬ 
τείται σύμφωνα με το Ν. 2083, άρθρ. 12 παρ. δ'. Το συντονι¬ 
σμό της Επιτροπής έχει ο αρχαιότερος Καθηγητής. Έργο της 
Επιτροπής είναι η διατύπωση εισηγήσεων προς τη Γ.Σ.Ε.Σ. 
αναφορικά με όλα τα θέματα που σχετίζονται με το Π.Μ.Σ. Οι 
αποφάσεις της επικυρώνονται από τη Γ.Σ.Ε.Σ. 

Αρθρο 4 

Κατηγορίες πτυχιούχων - Προϋποθέσεις - Προσόντα 

1. Στο Π.Μ.Σ. εγγράφονται πτυχιούχοι του Τμήματος Ιστο¬ 
ρίας και Αρχαιολογίας του Α.Π.Θ. καθώς και όλων των άλλων 
Τμημάτων των Α.Ε.Ι. της ημεδαπής ή ισότιμων Τμημάτων της 
Αλλοδαπής. 

2. Γ ια να γίνει κανείς δεκτός στον πρώτο κύκλο που οδηγεί 
σε Μ.Δ.Ε. πρέπει να επιτύχει σε γραπτές εισαγωγικές εξετά¬ 
σεις σε δύο μαθήματα της ειδίκευσης, τα οποία ορίζονται ως 
εξής: 

1. Ειδίκευση Αρχαίας Ιστορίας: α) Αρχαία Ελληνική Ιστορία 
β) Ρωμαϊκή Ιστορία 2. Ειδίκευση Βυζαντινής και Μεσαιωνικής 
Ιστορίας: α) Ιστορία της Μέσης βυζαντινής περιόδου β) Ιστο¬ 
ρία της ύστερης βυζαντινής περιόδου. 3. Ειδίκευση Νεότερης 
Ελληνικής και Ευρωπαϊκής Ιστορίας: α) Ιστορία του Νέου Ελ¬ 
ληνισμού 1453 -1830 β) Ιστορία Νεότερης Ευρώπης από τη 
Γαλλική Επανάσταση ως το 1945. 4. Ειδίκευση Ιστορίας Χω¬ 
ρών της Χερσονήσου του Αίμου και Τουρκολογία: α) Η Χερσό¬ 
νησος του Αίμου από την αρχαιότητα ως την άλωση της Κων¬ 
σταντινουπόλεως β) Η Χερσόνησος του Αίμου από την Οθω¬ 
μανική κυριαρχία ως τη νεότερη εποχή. 5. Ειδίκευση Λαογρα¬ 
φίας - Κοινωνικής Ανθρωπολογίας: α) Προφορική λογοτεχνία 
β) θέματα Λαογραφίας και Κοινωνικής Ανθρωπολογίας. 

6. Ειδίκευση Προϊστορικής Αρχαιολογίας: α) Νεολιθικός 
πολιτισμός β) Πολιτισμός της εποχής του χαλκού 7. Ειδίκευση 
Κλασικής Αρχαιολογίας: α) Αρχαϊκή και Κλασική εποχή β) Ελ¬ 
ληνιστική και Ρωμαϊκή εποχή 8. Ειδίκευση Βυζαντικής Αρ¬ 
χαιολογίας: α) Βυζαντινή αρχιτεκτονική β) Βυζαντινή ζωγρα¬ 
φική 9. Ειδίκευση Ιστορίας της Τέχνης: α) Τέχνη της Αναγέν¬ 
νησης β) Ευρωπαϊκή και Ελληνική τέχνη του 19ου και 20ου αι. 

Η ύλη των εξετάσεων δημοσιοποιείται έξι μήνες πριν από 
τις εξετάσεις. Επίσης ο υποψήφιος πρέπει να επιτύχει σε 
γραπτή εξέταση σε μία ξένη γλώσσα (Αγγλική, Γαλλική, Γερ¬ 
μανική και Ιταλική) σε ξενόγλωσσο κείμενο συναφές προς τις 


ειδικεύσεις του Προγράμματος. 

3. Οι εξετάσεις του πρώτου κύκλου του Π.Μ.Σ. γίνονται 
κατά το μήνα Οκτώβριο και τα γραπτά των υποψηφίων βαθμο¬ 
λογούνται από δύο μέλη Δ.Ε.Π. του Τμήματος που έχουν ανα- 
λάβει μεταπτυχιακό έργο και ορίζονται μαζί με έναν αναπλη¬ 
ρωματικό εξεταστή της ίδιας ή συγγενούς ειδικότητας, που 
είναι μέλος Δ.Ε.Π. του Τμήματος, από τη Γ.Σ.Ε.Σ. 

Στην ξένη γλώσσα εξεταστές είναι ένα μέλος Δ.Ε.Π. του 
Τ μήματος και ένας δάσκαλος της αντίστοιχης ξένης γλώσσας 
στο Τμήμα, οι οποίοι ορίζονται κάθε χρόνο σύμφωνα με τα πα¬ 
ραπάνω. Οι εξεταστές βαθμολογούν ισότιμα. 

4. Οι αιτήσεις των υποψηφίων κατατίθενται στη Γραμμα- 
τεία του Τμήματος ως τις 30 Σεπτεμβρίου κάθε έτους. Στην 
αίτηση αναφέρεται και η ξένη γλώσσα, στην οποία επιθυμεί 
να εξεταστεί ο υποψήφιος. 

5. Κριτήρια επιλογής για την εγγραφή στο Π.Μ.Σ. που οδη¬ 
γεί στη λήψη Μ.Δ.Ε. με τα αντίστοιχα ποσοστά αξιολόγησης 
σε παρένθεση είναι τα ακόλουθα: 

1. Για τους πτυχιούχος του Τμήματος Ιστορίας και Αρχαιο¬ 
λογίας και των αντίστοιχων Τμημάτων των ελληνικών Α.Ε.Ι. 

α) Η επιτυχής, σύμφωνα με τα οριζόμενα στις παραγρά¬ 
φους 2 και 3 του παρόντος άρθρου, συμμετοχή στις εισαγωγι¬ 
κές εξετάσεις, με ποσοστό αξιολόγησης 50%, από το οποίο 
20% αντιστοιχεί σε καθένα από τα δύο μαθήματα ειδίκευσης 
και 10% στην ξένη γλώσσα, θεωρείται ότι επέτυχε ο υποψή¬ 
φιος, όταν ο μέσος όρος των βαθμών των δύο εξεταστών σε 
καθένα από τα δύο μαθήματα της ειδίκευσης και στην ξένη 
γλώσσα είναι τουλάχιστον έξι (6) στη βαθμολογική κλίμακα 
μηδέν ως δέκα (0-10). 

β) Ο βαθμός του πτυχίου (30%). 

γ) Ο μέσος όρος των προπτυχιακών βαθμών ειδίκευσης 
( 10 %). 

δ) Ερευνητική δραστηριότητα και εμπειρία, γνώση άλλων 
ξένων γλωσσών, προφορική συνέντευξη (10%). 

2. Για τους πτυχιούχους άλλων Τμημάτων της ημεδαπής 
που δεν διαθέτουν μαθήματα ειδίκευσης. 

α) Η επιτυχής, σύμφωνα με τα οριζόμενα στις παραγρά¬ 
φους 2 και 3 του παρόντος άρθρου, συμμετοχή στις εισαγωγι¬ 
κές εξετάσεις και με κριτήρια όπως και στην παρ. 5, 1 α’ του 
παρόντος άρθρου. 

β) Ο βαθμός του πτυχίου (30%). 

■ γ) Προφορική συνέντευξη, γνώση άλλων ξένων γλωσσών 
και λοιπά προσόντα (20%). 

δ) Υποχρεώνεται να παρακολουθήσει έναν αριθμό προπτυ¬ 
χιακών μαθημάτων που ορίζει η Γ.Σ.Ε.Σ. του Τμήματος. 

3. Για τους αλλοδαπούς πτυχιούχους συγγενών Τμημάτων 
Ξένων Πανεπιστημίων ισχύουν ως κριτήρια: 

α) Ο βαθμός του πτυχίου (50%). 

β) Προφορική συνέντευξη και λοιπά προσόντα (20%). 

γ) Επαρκής γνώση της Ελληνικής γλώσσας και άλλων γλωσ¬ 
σών (30%). 

Οι αλλοδαποί πτυχιούχοι Τμημάτων ελληνικών Α.Ε.Ι. ακο¬ 
λουθούν τον τρόπο επιλογής των Ελλήνων πτυχιούχων της 
ημεδαπής. 

6. Η επιλογή των εισακτέων γίνεται από ειδική επιτροπή, η 
οποία ορίζεται από τη Γ.Σ.Ε.Σ. και απαρτίζεται από μέλη 
Δ.Ε.Π. του Τμήματος που έχουν δικαίωμα διδασκαλίας μετα¬ 
πτυχιακού μαθήματος. Η όλη διαδικασία επιλογής ολοκληρώ¬ 
νεται ως τις 20 Οκτωβρίου. Ο πίνακας των επιτυχόντων επι¬ 
κυρώνεται από τη Γ.Σ.Ε.Σ. 

Σε περίπτωση ισοβαθμίας γίνονται δεκτοί οι ισοβαθμού- 
ντες ως υπεράριθμοι. 

7. Στον μεταπτυχιακό κύκλο που οδηγεί σε Δ.Δ. εγγράφο- 
νται οι κάτοχοι του Μ.Δ.Ε. του Τμήματος, που επιθυμούν να 
συνεχίσουν για την απόκτηση διδακτορικού διπλώματος, είτε 
άλλου αναγνωρισμένου ισότιμου ημεδαπού ή αλλοδαπού Πα- 

νεπιστημίου με αίτησή τους. 

Για την επιλογή συνεκτιμώνται τα εξής κριτήρια (σε παρέν¬ 
θεση το ποσοστό εκτίμησης). 

α) Ο γενικός βαθμός του μεταπτυχιακού διπλώματος 
(50%). 

β) Τυχόν ερευνητική ή συγγραφική δραστηριότητα (5%). 

γ) Προφορική συνέντευξη, γνώση άλλων ξένων γλωσσών 
και λοιπά προσόντα (20%). 

δ) Γνώση ξένης γλώσσας (αγγλικής, γαλλικής, γερμανικής, 
ιταλικής), που πιστοποιείται με γραπτή εξέταση, όπως ορίζε¬ 
ται στο άρθρο 4 παρ. 3 του παρόντος (25%). 

Ο πίνακας των επιτυχόντων επικυρώνεται από τη Γ.Σ.Ε.Σ. 
του Τμήματος. 


τητας σπουδαστών της Ε.Ο.Κ. ή από μαθήματα της ίδιας ειδί¬ 
κευσης σε ομοταγές ανεγνωρισμένο ίδρυμα της αλλοδαπής 
στο πλαίσιο των εκπαιδευτικών προγραμμάτων κινητικότητας 
σπουδαστών της Ε.Ο.Κ.' Για την αναγνώριση σπουδών σε 
ομοταγή ανεγνωρισμένα ιδρύματα της αλλοδαπής ισχύει ό,τι 
και στο πτυχιακό πρόγραμμα σπουδών. 

Ο φοιτητής καταρτίζει το πρόγραμμα σπουδών σε συνερ¬ 
γασία με τον επιβλέποντα Καθηγητή και την άδεια της Συντο¬ 
νιστικής Επιτροπής. Το προς έρευνα θέμα, που θα αποτελεί 
το αντικείμενο της μεταπτυχιακής διπλωματικής εργασίας, 
επιλέγεται από τον φοιτητή σε συνεργασία με τον επιβλέπο- 
ντα Καθηγητή στη διάρκεια του πρώτου ή του δεύτερου εξα¬ 
μήνου φοίτησης. 


Σε ορισμένες εξαιρετικές περιπτώσεις μπορεί να γίνονται 
δεκτοί σε κενές θέσεις με αιτιολογημένη εισήγηση της επι¬ 
τροπής επιλογής και απόφαση της Γ.Σ.Ε.Σ. για απόκτηση Δ.Δ. 
υποψήφιοι χωρίς Μ.Δ.Ε., εφόσον κριθεί ότι καλύπτουν τις 
προϋποθέσεις Μ.Δ.Ε. με το ερευνητικό και συγγραφικό τους 
έργο. 

8. Οι ενδιαφερόμενοι υποβάλλουν αίτηση, στην οποία ανα¬ 
φέρουν το γνωστικό αντικείμενο, στη Γραμματεία του Τμήμα¬ 
τος ως την τριακοστή (30) Σεπτεμβρίου κάθε έτους. Ο ορι¬ 
σμός της τριμελούς Συμβουλευτικής επιτροπής και η τελική 
διαδικασία της κρίσης της διατριβής γίνονται σύμφωνα με το 
Ν. 2083/92 αρ. 12 παρ. 5. Η απονομή των Μ.Δ.Ε. και Δ.Δ. γί¬ 
νεται σύμφωνα με τα οριζόμενα στον εσωτερικό κανονισμό 
του Α.Π.Θ. 

Άρθρο 5 

Χρονική διάρκεια σπουδών 

1. Ο χρόνος της μεταπτυχιακής εκπαίδευσης ορίζεται για 
μεν το Μ.Δ.Ε. σε τέσσερα (4) διδακτικά εξάμηνα και για το 
Δ.Δ. σε επί πλέον δύο (2) διδακτικά εξάμηνα. 

Ο χρόνος για την εκπόνηση και κατάθεση της μεταπτυχια¬ 
κής διπλωματικής εργασίας μπορεί να παραταθεί ως τρία επί 
πλέον ακαδημαϊκά έτη. Πέρα από τα χρονικά αυτά όρια ο φοι¬ 
τητής διαγράφεται από το Π.Μ.Σ. 

Με απόφαση της Γ.Σ.Ε.Σ. είναι δυνατή η αναστολή φοίτη¬ 
σης ύστερα από αίτηση του φοιτητή και εισήγηση της Συντο¬ 
νιστικής Επιτροπής. Κατά τη διάρκεια της αναστολής αίρονται 
όλα τα δικαιώματα του μεταπτυχιακού φοιτητή. Ο χρόνος αυ¬ 
τός δεν προσμετράται στον συνολικό χρόνο φοίτησης. 

2. Η συγγραφή και κατάθεση της διδακτορικής διατριβής 
πρέπει να περατωθεί μέσα σε τρία έτη από τη λήξη του έτους 
σπουδών του δεύτερου κύκλου. Παράταση του χρόνου επι¬ 
τρέπεται για ειδικούς επιστημονικούς λόγους με αιτιολογη¬ 
μένη απόφαση της Γ.Σ.Ε.Σ. ύστερα από εισήγηση της τριμε¬ 
λούς συμβουλευτικής επιτροπής. Αν ο χρόνος δεν παραταθεί, 
το θέμα της διατριβής μπορεί να αφαιρεθεί από τον υποψή¬ 
φιο διδάκτορα. 

Άρθρο 6 

Πρόγραμμα μαθημάτων - Λειτουργία Μεταπτυχιακών Σπου¬ 
δών πρώτου κύκλου (Μ.Δ.Ε.) 

1 - Για την απόκτηση του Μ.Δ.Ε. ο φοιτητής πρέπει να πα¬ 
ρακολουθήσει και να εξεταστεί με επιτυχία σε οκτώ (8) εξα¬ 
μηνιαία μεταπτυχιακά μαθήματα (σύνολο 16 διδακτικές μονά¬ 
δες), δηλ. δύο σε κάθε εξάμηνο και να συγγράφει μεταπτυ¬ 
χιακή διπλωματική εργασία. 

Από το σύνολο των δεκαέξι δ. μ. οι οκτώ (8) τουλάχιστον 
πρέπει να προέρχονται από τον κατάλογο μαθημάτων της ει¬ 
δίκευσης, στην οποία έχει εγγράφει ο φοιτητής. Οι υπόλοιπες 
δ. μ. μπορούν να προέρχονται από άλλες ειδικεύσεις του 
Π.Μ.Σ του Τμήματος ή οποιουδήποτε άλλου Τμήματος του 
Α.Π.Θ. ή ομοταγούς αναγνωρισμένου ιδρύματος της αλλοδα¬ 
πής στο πλαίσιο των εκπαιδευτικών προγραμμάτων κινητικό¬ 


2. Πρόγραμμα μεταπτυχιακών μαθημάτων Ώρες Διδακτ. 

μονάδες 


Α' Κλάδος Ιστορίας 
1. Ειδίκευση Αρχαίας Ιστορίας 


ΙΑΕ 700 Ελληνική και Λατινική ιστοριογρα¬ 
φία 2 

ΙΑΕ 701 Επιγραφική 2 

ΙΑΕ 702 Παπυρολογία 2 

ΙΑΕ 703 Νομισματική 2 

ΙΑΕ 704 Ιστορία του Ελληνικού αποικισμού 2 
ΙΑΕ 705 Ο ελληνικός κόσμος της κλασσικής 

εποχής 2 

ΙΑΕ 710 Πολιτική και Κοινωνική ιστορία των 
ελλην. πόλεων - κρατών κατά την 
ελληνιστική και αυτοκρατορική 
εποχή 2 

ΙΡΩ 711 Διοικητική οργάνωση των επαρχιών 

της ρωμαϊκής αυτοκρατορίας 2 
ΙΑΕ 715 Η αρχαία ελληνική Ιστορία στη νεό¬ 
τερη και σύγχρονη Ευρώπη 2 


Ιστορίας 

ΙΒΥ 725 Πρωτοβυζαντινή περίοδος 2 

ΙΒΥ 726 Μέση Βυζαντινή περίοδος 2 

ΙΒΥ 727 Ύστερη βυζαντινή περίοδος 2 

ΙΒΥ 728 Πηγές της Βυζαντινής Ιστορίας 2 

ΊΒΥ 729 Ιστορική Γεωγραφία 2 

ΙΒΥ 730 θεσμοί του Βυζαντίου 2 

ΙΒΥ 731 Βυζαντινή Διπλωματική 2 

ΙΒΥ 732 Βυζαντινή Νομισματική και Σιγιλλο- 

γραφία 2 

ΙΒΥ 733 Βυζαντινή Επιγραφική 2 

ΙΒΥ 734 Παλαιογραφία 2 

ΙΒΥ 735 Μεθοδολογία της Έρευνας 2 

ΙΒΥ 740 Πηγές της Μεσαιωνικής Ιστορίας 2 

ΙΒΥ 741 Ιστορία της Μεσαιωνικής Ευρώπης 2 

ΙΒΥ 742 θεσμοί της Μεσαιωνικής Ευρώπης 2 

ΙΒΥ 745 Ιστορία και πολιτισμός Σλαβικών 

λαών 2 

ΙΒΥ 746 Το Μεσαιωνικό Ρωσικό Κράτος 2 

3. Ειδίκευση Νεότερης και Σύγχρονης Ελλη¬ 
νικής και Ευρωπαϊκής Ιστορίας 

ΙΝΕ 750 Εισαγωγή στις νεοελληνικές ιστο¬ 
ρικές σπουδές 2 

ΙΝΕ 751 Πηγές της νεότερης και Σύγχρονης 

Ελληνικής Ιστορίας 2 

ΙΝΕ 752 θέματα πολιτιστικής ιστορίας του 

Ελληνισμού της Τουρκοκρατίας 2 

ΙΝΕ 753 θεσμοί της περιόδου της Τουρκο¬ 
κρατίας 2 

ΙΝΕ 754 Ιστορική δημογραφία 2 

ΙΝΕ 755 Ελληνισμός της διασποράς 2 


2 

2 

2 

2 

2 

2 


2 

2 

2 


2 

2 

2 

2 

2 

2 

2 

2 

2 

2 

2 

2 

2 

2 

2 

2 


2 

2 

2 

2 

2 

ΙΝΕ 756 Νεοελληνικός εθνικισμός 2 

ΙΝΕ 757 Το αγροτικό ζήτημα 2 

ΙΝΧ 760 Ειδικά θέματα Ευρωπαϊκής Ιστο¬ 
ρίας 2 

ΙΝΧ 761 Έθνος και Κράτος στη νεότερη 

Ευρωπαϊκή Ιστορία 2 

ΙΝΧ 762 Η ΝΑ Ευρώπη στη σύγχρονη εποχή 2 

ΙΝΧ 763 Ιδεολογικό ρεύματα στη ΝΑ Ευ¬ 
ρώπη 2 

4. Ειδίκευση Ιστορίας Χωρών Χερσονήσου 
του Αίμου και Τουρκολογίας 

ΙΧΑ 775 Ιδεολογικά ρεύματα ατη Χερσό¬ 
νησο του Αίμου 2 

ΙΧΑ 776 Ο Βαλκανικός Εθνικισμός 2 

ΙΧΑ 777 Το πρόβλημα των μειονοτήτων στη 

Χερσόνησο του Αίμου 2 

ΙΧΑ 778 ΝΑ Ευρώπη: Περιοχή συγκλίσεως 

των πολιτισμών 2 

ΙΤΛ 780 θέματα Ιστορίας της Οθωμανικής 

αυτοκρατορίας 2 

ΙΤΛ 781 Οθωμανική τουρκική Διπλωματική 

και Παλαιογραφία 2 


5. Ειδίκευση Λαογραφίας - Κοινωνικής Αν¬ 
θρωπολογίας 


ΛΑΚ 800 Ανάλυση προφορικής λογοτεχνίας 2 

ΛΑΚ 801 Ανάλυση θεμάτων Λαογραφίας και 

Κοινωνικής Ανθρωπολογίας 2 

Β' Κλάδος Αρχαιολογίας 

6. Ειδίκευση στην Προϊστορική Αρχαιολογία 

ΑΠΡ825 Στατιστική 2 

ΑΠΡ 826 Προβλήματα μεθόδου στην Προϊ¬ 
στορική Αρχαιολογία 2 

ΑΠΡ 827 Η θεωρία στην Αρχαιολογία 2 

ΑΠΡ 830 Νεολιθική περίοδος 2 

ΑΠΡ 831 Προϊστορία του Αιγαίου. Εποχή του 

χαλκού 2 

ΑΠΡ 832 Προβλήματα της εποχής του χαλ¬ 
κού 2 

ΑΠΡ 840 Ειδικά θέματα προϊστορικής Αρ¬ 
χαιολογίας (Εθνοαρχαιολογία - Αρ- 
χαιομετρία - Αρχαιολογία του περι¬ 
βάλλοντος) 2 

7. Ειδίκευση στην Κλασσική Αρχαιολογία 

ΑΚΛ 850 Αρχαία ελληνική κεραμική και ζω¬ 
γραφική 2 

ΑΚΛ 851 Αρχαία ελληνική πλαστική 2 

ΑΚΛ 852 Αρχαία ελληνική αρχιτεκτονική 2 

ΑΚΛ 853 Πλαστική ρωμαϊκών χρόνων 2 

ΑΚΛ 854 Αρχιτεκτονική ρωμαϊκών χρόνων 2 

ΑΚΛ 860 Δημόσιος και ιδιωτικός βίος 2 

ΑΚΛ 870 Νομισματική 2 

ΑΚΛ 871 Επιγραφική 2 

8. Ειδίκευση στη βυζαντινή και μεταβυζα¬ 
ντινή Αρχαιολογία 

ΑΒΥ 875 Βυζαντινή Αρχιτεκτονική 2 

ΑΒΥ 876 Βυζαντινή γλυπτική και μικροτεχνία 2 

ΑΒΥ 877 Βυζαντινή και μεταβυζαντινή ζω¬ 
γραφική 2 

9. Ειδίκευση στην Ιστορία της Τέχνης 

ΑΙΤ 900 Η τέχνη της Αναγέννησης 2 

ΑΙΤ 901 Ευρωπαϊκή τέχνη 17ου και 18ου αι. 2 

ΑΙΤ 902 Ευρωπαϊκή τέχνη 19ου αι. 2 

ΑΙΤ 903 Ευρωπαϊκή τέχνη 20ου αι. 2 

ΑΙΤ 910 Ελληνική τέχνη του 19ου αι. 2 

ΑΙΤ 911 Ελληνική τέχνη του 20ου αι. 2 


2 

2 

2 

2 

2 

2 


2 

2 

2 

2 

2 

2 


2 

2 


2 

2 

2 

2 

2 

2 


2 


2 

2 

2 

2 

2 

2 

2 

2 


2 

2 

2 


2 

2 

2 

2 

2 

2 


ΑΙΤ 912 Μεταπολεμική τέχνη (ελληνική και 

ευρωπαϊκή) 2 2 

ΑΙΤ 915 Ζητήματα Ιστορίας και θεωρίας 

της Τέχνης 2 2 

Το αναλυτικό πρόγραμμα μαθημάτων ανακοινώνεται στην 
αρχή του ακαδημαϊκού έτους και εγκρίνεται από τη Σύγκλητο. 

Κάθε μεταπτυχιακό μάθημα περιλαμβάνει δύο (2) ώρες δι¬ 
δασκαλίας που αντιστοιχούν σε δύο (2) διδακτικές μονάδες 
(δ.μ.) και είναι διάρκειας δώδεκα εβδομάδων. Το χειμερινό 
εξάμηνο αρχίζει την 1 η Νοεμβρίου και το εαρινό την 1 η Μαρ¬ 
τίου. 

3. Η δήλωση επιλογής των μαθημάτων των δύο εξαμήνων 
του πρώτου μεταπτυχιακού έτους σπουδών γίνεται μαζί με 
την αίτηση εγγραφής του ενδιαφερομένου. Η δήλωση επιλο¬ 
γής των μαθημάτων των δύο εξαμήνων του δευτέρου έτους 
γίνεται τον μήνα Οκτώβριο πριν από την έναρξη των μαθημά¬ 
των του έτους τούτου. Αλλαγή των μαθημάτων μετά την 
έναρξη του έτους επιτρέπεται για εξαιρετικούς λόγους, πριν 
λήξει το πρώτο εξάμηνο του μαθήματος, με απόφαση της Συ¬ 
ντονιστικής επιτροπής ύστερα από αίτηση του ενδιαφερομέ¬ 
νου και γνώμη των Καθηγητών που διδάσκουν το μάθημα που 
εγκαταλείπει αυτός και εκείνου με το οποίο επιθυμεί να το 
αντικαταστήσει. 

4. Τα μαθήματα του Π.Μ.Σ. διδάσκονται από μέλη Δ.Ε.Π. 
του Τμήματος, ή ομότιμους Καθηγητές του Τμήματος ή άλ¬ 
λων Τμημάτων του Α.Π.Θ. ή άλλου Α.Ε.Ι. ή από επιστήμονες 
ανεγνωρισμένου κύρους, που διαθέτουν εξειδικευμένες γνώ¬ 
σεις ή εμπειρία σχετική με το αντικείμενο του Π.Μ.Σ. Η διδα¬ 
σκαλία των μαθημάτων του Π.Μ.Σ. ανατίθεται από τη Γ.Σ.Ε.Σ. 
ύστερα από προτάσεις της Συνέλευσης των μελών Δ.Ε.Π. των 
Τομέων του Τμήματος. 

5. Για κάθε μεταπτυχιακό φοιτητή ορίζεται ένα μέλος 
Δ.Ε.Π. του Τμήματος ως επιβλέπον σύμφωνα με το αρθ. 12 
παρ. 4 α' του Ν. 2083/1992. Αλλαγή του επιβλέποντος καθη¬ 
γητή μπορεί να γίνει μόνο σε εξαιρετικές περιπτώσεις με από¬ 
φαση της Γ.Σ.Ε.Σ. 

6. α) Ο φοιτητής του Π.Μ.Σ. πρέπει να παρακολουθεί τα¬ 
κτικά όλα τα μαθήματα, τα οποία επέλεξε, και να μετέχει 
ενεργώς στις συζητήσεις, ασκήσεις και ερευνητικές δραστη¬ 
ριότητες του προγράμματος ειδίκευσης. Η παρουσία του 
ελέγχεται από τον διδάσκοντα και η επίδοσή του αξιολογείται 
διαρκώς από αυτόν, ενώ συμβουλευτική αρμοδιότητα σε αυτή 
την αξιολόγηση έχει και το μέλος Δ.Ε.Π. που επιβλέπει τον 
φοιτητή σύμφωνα με την παρ. 5 του παρόντος άρθρου, αν την 
επίβλεψη δεν έχει αυτός που διδάσκει. 

β) Η βαθμολογία σε κάθε μάθημα γίνεται με προφορικές ή 
γραπτές εξετάσεις ή με οποιονδήποτε τρόπο κρίνει ο διδά¬ 
σκων στο τέλος κάθε εξαμήνου (κατά τους μήνες Φεβρουά¬ 
ριο και Ιούνιο). Δεν υπάρχει επαναληπτική εξέταση. Σε περί¬ 
πτωση περισσοτέρων του ενός διδασκόντων στην αξιολόγηση 
μετέχουν όλοι όσοι δίδαξαν το μάθημα και βαθμολογούν πα¬ 
ράλληλα. Τελικός βαθμός είναι ο μέσος όρος των βαθμών των 
διδασκόντων με βαθμολογική κλίμακα μηδέν ως δέκα (0-10) 
και βάση το έξι (6). 

γ) Αν κάποιος φοιτητής αποτύχει σε οποιοδήποτε μάθημα 
υποχρεώνεται να το παρακολουθήσει στο επόμενο έτος, ενώ 
κατοχυρώνεται ο βαθμός των μαθημάτων στα οποία επέτυχε. 
Αν και πάλι απορριφθεί, διαγράφεται από το Π.Μ.Σ. 

δ) Φοιτητής που δεν προσήλθε στις εξετάσεις του Φε¬ 
βρουάριου ούτε του Ιουνίου σε ένα ή περισσότερα μαθήματα, 
θεωρείται ότι απέτυχε στα μαθήματα αυτά, οπότε εφαρμόζο¬ 
νται αναλόγως τα οριζόμενα στο προηγούμενο εδάφιο αυτής 
της παραγράφου. 

7. α) Η τελική αξιολόγηση του φοιτητή γίνεται κατά την πα¬ 
ρουσίαση της μεταπτυχιακής διπλωματικής του εργασίας 
ενώπιον ακροατηρίου, τον μήνα Ιούνιο ή Σεπτέμβριο, από τρι- 

μελή επιτροπή, στην οποία μετέχουν μέλη Δ.Ε.Π. της ειδίκευ¬ 
σης που διδάσκουν στο Π.Μ.Σ., μεταξύ των οποίων οπωσδή¬ 
ποτε ο επιβλέπων καθηγητής. 

β) Αν ο φοιτητής δεν προσέλθει στην τελική εξέταση, κατά 
την οποία παρουσιάζει την μεταπτυχιακή διπλωματική του ερ¬ 
γασία τον μήνα Ιούνιο ή αν απορριφθεί κατά την εξέταση 
αυτή, προσέρχεται και επαναλαμβάνει την προσπάθειά του 
τον Σεπτέμβριο μέχρις εξαντλήσεως του μεγίστου χρόνου 
των δέκα εξαμήνων από την εγγραφή του. Σε περίπτωση που 
δεν εμφανιστεί ή αποτύχει, αποκλείεται από τη λήψη Μ.Δ.Ε. 
και διαγράφεται από το Π.Μ.Σ. 

8. α) Ο φοιτητής, ο οποίος επέτυχε σε όλες τις εξετάσεις 
έχοντας συγκεντρώσει δεκαέξι (16) δ.μ. και στην τελική εξέ¬ 
ταση της μεταπτυχιακής διπλωματικής εργασίας, λαμβάνει 
Μεταπτυχιακό Δίπλωμα Ειδίκευσης σε μία από τις ειδικεύσεις 
που ορίζονται στο άρθρο 3 παρ. 2 του παρόντος. 

β) Βαθμός του Μ.Δ.Ε. είναι ο μέσος όρος του βαθμού της 
διπλωματικής εργασίας κατά την τελική εξέταση και του μέ¬ 
σου όρου των βαθμών των εξετάσεων στα μαθήματα που πα¬ 
ρακολούθησε ο φοιτητής. 

Η κλίμακα βαθμολογίας ορίζεται ως εξής: ΑΡΙΣΤΑ (9 ή 10), 
ΛΙΑΝ ΚΑΛΩΣ (7 ή 8), ΚΑΛΩΣ (6), ΜΕΤΡΙΩΣ (5, 4, 3) και ΚΑ¬ 
ΚΩΣ (2, μονάδα ή μηδέν). 

Προβιβάσιμος βαθμός είναι το έξι (6) και οι μεγαλύτεροι 
του. 

10. Ώσπου να καθορισθεί ενιαίος τύπος Μ.Δ.Ε. στο Α.Π.Θ. 
εξακολουθεί να ισχύει για το Τμήμα ιστορίας και Αρχαιολογίας 
ο τύπος που ήδη υπάρχει. 

Αρθρο 7 

Πρόγραμμα - Λειτουργία Μεταπτυχιακών Σπουδών 
δευτέρου κύκλου 
(Διδακτορικό Δίπλωμα) 

1. Μετά την επιλογή των φοιτητών στο Π.Μ.Σ. δευτέρου 
κύκλου για την απονομή Δ.Δ. σύμφωνα με τα οριζόμενα στο 
άρθ. 4 παρ. 7 και 8 του παρόντος, η Συμβουλευτική επιτροπή 
(Σ.Ε.), που ορίζεται κατά το άρθρο 12 παρ. 5 του Ν. 2083/92 
προσδιορίζει για κάθε υποψήφιο διδάκτορα τα μαθήματα που 
πρέπει αυτός να παρακολουθήσει κατά το έτος του δεύτερου 
κύκλου σπουδών του Π.Μ.Σ. και ορίζει σε συνεργασία μαζί 
του το θέμα της διδακτορικής του διατριβής. Τα μαθήματα 
αυτά επιλέγονται από τον κατάλογο μαθημάτων του πρώτου 
κύκλου ανάλογα με το θέμα της διδακτορικής διατριβής. Το 
ερευνητικό αντικείμενο της διδακτορικής διατριβής μπορεί 
να είναι συνέχεια της μεταπτυχιακής εργασίας, αλλά τα απο¬ 
τελέσματα που περιέχονται σε αυτήν δεν πρέπει να επανα¬ 
λαμβάνονται ως αποτέλεσμα της έρευνας της διδακτορικής 
διατριβής. 

2. Τα μαθήματα της προηγουμένης παραγράφου προσδιο¬ 
ρίζονται ενόψει του θέματος της διατριβής και δεν επιτρέπε¬ 
ται να είναι λιγότερα από δύο εξαμηνιαία μαθήματα (ή ενός 
διάρκειας δύο εξαμήνων) ούτε περισσότερα από τέσσερα 
εξαμηνιαία μαθήματα. Σε περίπτωση που οι μεταπτυχιακοί 
φοιτητές δευτέρου κύκλου με συγγενές θέμα διατριβής είναι 
λιγότεροι των πέντε, η κατά την προηγουμένη παράγραφο 
υποχρέωση παρακολούθησης διδασκαλίας δυνατόν να αντι- 
κατασταθεί με συναντήσεις του υποψηφίου διδάκτορα με τα 
μέλη της Συμβουλευτικής Επιτροπής ανά 1 δήμερο, οι οποίες 
που παρέχουν και το σχετικό '·πιστοποιητικό παρακολούθη¬ 
σης». 

3. Εφόσον το αντικείμενο της διατριβής έχει σχέση και με 
άλλον κλάδο για τον οποίο υπάρχει αντίστοιχο Π.Μ.Σ., ένα 
τουλάχιστον από τα παραπάνω μαθήματα μπορεί να ανήκει 
στο Π.Μ.Σ. του άλλου συναφούς προς το αντικείμενο της δια¬ 
τριβής κλάδου, έστω και αν αυτός διδάσκεται σε άλλα Τμή¬ 
ματα του Α.Π.Θ., εφόσον ο υποψήφιος γίνεται δεκτός από 
αυτά. 


4. Μετά την επιτυχή παρακολούθηση των μαθημάτων αυ¬ 
τών ο υποψήφιος διδάκτορας παίρνει το σχετικό «πιστοποιη¬ 
τικό παρακολούθησης» για κάθε μάθημα. Αφού συγκεντρώ¬ 
σει τα αντίστοιχα πιστοποιητικά, τα παραδίδει στη Συμβου¬ 
λευτική Επιτροπή, η οποία και βεβαιώνει ότι ο φοιτητής ολο¬ 
κλήρωσε την υποχρέωση παρακολούθησης μαθημάτων. 

5. Όταν ολοκληρωθεί η συγγραφή και κατατεθεί η διδα¬ 
κτορική διατριβή εντός της προθεσμίας του άρθρου 5 παρ. 3 
του παρόντος, η Συμβουλευτική Επιτροπή με αίτησή της και 
σχετική Εισηγητική Έκθεση, όπου ενσωματώνεται η βεβαί¬ 
ωση ολοκλήρωσης των υποχρεώσεων παρακολούθησης μα¬ 
θημάτων, ζητεί από τη Γ.Σ.Ε.Σ. τον ορισμό επταμελούς εξε¬ 
ταστικής επιτροπής. 

6. Η διατριβή στην τελική της μορφή μπορεί να είναι τυπω¬ 
μένη ή δακτυλογραφημένη με επιμέλεια και πάντως σε χαρτί 
80 γραμμαρίων τουλάχιστον, με έντυπο εξώφυλλο και χαρτο- 
βιβλιοδετημένη. Αν περιέχει εικόνες, πρέπει να είναι πρωτό¬ 
τυπες (όχι σε φωτοτυπημένη αναπαραγωγή). Αν περιέχει σχέ¬ 
δια, πρέπει να είναι καθαρά και δημοσιεύσιμα. 

Στο τέλος της διατριβής πρέπει να υπάρχει επαρκής περί¬ 
ληψη σε ξένη γλώσσα. Περίληψη επίσης, αυτούσια ή συνε¬ 
πτυγμένη, δημοσιεύεται και στην Επετηρίδα του Τμήματος. 

Η διατριβή δεν πρέπει να έχει κυκλοφορήσει πριν από την 
τελική της κρίση. 

7. Η Γ.Σ.Ε.Σ. ύστερα από γνώμη του Συντονιστικής Επιτρο¬ 
πής Μ.Σ. ορίζει την εξεταστική επιτροπή, η οποία απαρτίζεται 
από επτά (7) μέλη Δ.Ε.Π. Η κρίση και η αξιολόγηση της διατρι¬ 
βής γίνονται σύμφωνα με το Ν. 2083/92 άρθρο 12 παρ. 5. 
Προέδρος της εξεταστικής επιτροπής είναι το αρχαιότερο 
από τα μέλη της, εφόσον είναι Καθηγητής του Τμήματος, αλ¬ 
λιώς το αρχαιότερο από τα μέλη της επιτροπής που ανήκει 
στο Δ.Ε.Π. του Τμήματος. 

8. Η επταμελής Εξεταστική Επιτροπή ορίζει με απόφασή 
της την ημερομηνία, την ώρα και τον τόπο της δημόσιας πα¬ 
ρουσίασης και εξέτασης του υποψηφίου διδάκτορα. Η δημό¬ 
σια δοκιμασία γίνεται μετά την παρέλευση τριάντα (30) και όχι 
περισσότερο από σαράντα πέντε (45) ημερών από τη συγκρό¬ 
τηση της εξεταστικής επιτροπής. Η απόφαση αυτή γνωστο¬ 
ποιείται στο υποψήφιο και στο Τμήμα και ανακοινώνεται πέ¬ 
ντε (5) τουλάχιστον ημέρες πριν από την ημερομηνία της δη¬ 
μόσιας δοκιμασίας. 

9. Η ανάπτυξη και παρουσίαση του θέματος, γίνεται δημό¬ 
σια ενώπιον της επταμελούς εξεταστικής επιτροπής στην 
ημερομηνία που ορίσθηκε. Μετά την ολοκλήρωση της ανά¬ 
πτυξης του θέματος, που δεν πρέπει να διαρκέσει περισσό¬ 
τερο από τριάντα λεπτά ούτε λιγότερο από δεκαπέντε, και τις 
απαντήσεις του υποψηφίου σε σχετικές ερωτήσεις της Εξε¬ 
ταστικής Επιτροπής, που δεν πρέπει να διαρκέσουν περισσό¬ 
τερο από μία ώρα, αποχωρεί το ακροατήριο και ο υποψήφιος 
και ακολουθεί η διαδικασία αξιολόγησής του και τελικής κρί¬ 
σης της διατριβής από την εξεταστική επιτροπή. Κατά την 
ανάπτυξη του θέματος και κατά τη συζήτηση ο υποψήφιος 
μπορεί να κάνει χρήση εποπτικών μέσων. 

10. Κριτήρια για την έγκριση της διατριβής είναι: η πρωτο¬ 
τυπία της διατριβής, η ουσιαστική συμβολή στην Επιστήμη, η 
πληρότητα της έρευνας που προηγήθηκε, η μεθοδικότητα 
στη διάρθρωσή της, καθώς και στην εκμετάλλευση των πηγών 
και της βιβλιογραφίας, η ορθότητα και η σαφήνεια στη φρα¬ 
στική διατύπωση και η ευστοχία των απαντήσεων του υποψη¬ 
φίου στις ερωτήσεις της Εξεταστικής Επιτροπής. 

11. Η Επιτροπή αποφασίζει για την απονομή του τίτλου του 
διδάκτορα με φανερή ψηφορορία. Ο υποψήφιος θεωρείται 
επιτυχών, αν η ψηφοφορία είναι ομόφωνα θετική ή αν πέντε 
(5) τουλάχιστον μέλη της Εξεταστικής Επιτροπής ψήφισαν 
θετικά. Εφόσον το αποτέλεσμα της ψηφοφορίας είναι θε¬ 
τικό, η Επιτροπή αποφασίζει κατά πλειοψηφία για τον βαθμό 
(ΑΡΙΣΤΑ, ΛΙΑΝ ΚΑΛΩΣ, ΚΑΛΩΣ) της διατριβής. Στη συνε- 

δρίαση προεδρεύει το αρχαιότερο από τα μέλη της Εξεταστι¬ 
κής Επιτροπής. 

12. Η Εξεταστική Επιτροπή με ευθύνη του Προέδρου της, 
συντάσσει Πρακτικό, υπογραφόμενο από όλα τα μέλη της 
Εξεταστικής Επιτροπής, όπου καταγράφονται με συντομία 
και σαφήνεια η διαδικασία της υποστήριξης της διατριβής και 
τα κύρια σημεία της συζήτησης. Τα μέλη της Επιτροπής, τα 
οποία μειοψήφισαν καταθέτουν αναλυτικό σημείωμα, στο 
οποίο εξηγούν τους λόγους της διαφωνίας τους. Το σημείωμα 
αυτό συνοδεύει το Πρακτικό. 

13. Η Γ.Σ.Ε.Σ., αφού διαβαστεί από τον Πρόεδρό της σε 
δημόσια συνεδρίαση το πρακτικό της Εξεταστικής Επιτρο¬ 
πής, αναγορεύει τον υποψήφιο σε διδάκτορα. Στη συνε¬ 
δρίαση αυτή της Γ.Σ.Ε.Σ. παρίσταται και ο Πρύτανης ή ένας 
από τους Αντιπρυτάνεις του Α.Π.Θ. Ώσπου να καθιερωθεί 
ενιαίος τύπος για όλα τα διδακτορικά διπλώματα του Α.Π.Θ. 
το Διδακτορικό Δίπλωμα του Τμήματος Ιστορίας και Αρχαιο¬ 
λογίας έχει τον τύπο που ισχύει σήμερα. 

14. α) Η διδακτορική διατριβή υποβάλλεται στη Γραμματεία 
του Τμήματος σε οκτώ αντίτυπα με τη μορφή που ορίζει η 
παρ. 6 του παρόντος, από τα οποία τα επτά (7) διατίθενται 
στα μέλη της Εξεταστικής Επιτροπής και ένα παραμένει στη 
Γ ραμματεία. Αν η διατριβή εγκριθεί, ο υποψήφιος έχει υπο¬ 
χρέωση, προκειμένου να του απομενηθεί ο τίτλος, να κατα¬ 
θέσει στη Γραμματεία του Τμήματος άλλα 14 αντίτυπα, τα 
οποία με δική της φροντίδα διανέμονται ως εξής: 

1. Ένα στην Κεντρική Βιβλιοθήκη του Πανεπιστημίου. 

2. Δύο στην Εθνική Βιβλιοθήκη. 

3. Ένα στη Βιβλιοθήκη της Βουλής. 

4. Εννέα στο συγγενέστερο με το θέμα της διατριβής Σπου¬ 
δαστήριο του Τμήματος. 

β) Πριν χορηγηθεί το έγγραφο του τίτλου του διδάκτορα, ο 
ενδιαφερόμενος με τη φροντίδα του Τμήματος, πρέπει να 
συμπληρώσει ειδικό έντυπο του Κέντρου Τεκμηρίωσης (Κ.Τ.) 
του Εθνικού Ιδρύματος Ερευνών (Ε.Ι.Ε.) με περίληψη της δια¬ 
τριβής και επιστημονικά στοιχεία που αφορούν στο περιεχό¬ 
μενό της. Τα έντυπα αυτά, καθώς και ένα αντίτυπο της διατρι¬ 
βής, αποστέλλονται από το Πανεπιστήμιο στο Κ.Τ. του Ε.Ι.Ε. 
για την ενημέρωση του Εθνικού Αρχείου ελληνικών διδακτο¬ 
ρικών διατριβών. 

Αρθρο 8 

Αριθμός εισακτέων 

Ο αριθμός των εισακτέων κατ’ έτος στο Π.Μ.Σ. και για τους 
δύο κλάδους σπουδών ορίζεται σε τριάντα (30) φοιτητές για 
τον κλάδο της Ιστορίας και σε τριάντα (30) για τον κλάδο της 
Αρχαιολογίας - Ιστορίας της Τέχνης. 

Ο αριθμός των εισακτέων κατά ειδίκευση θα ρυθμίζεται 
από τη Συντονιστική Επιτροπή Μ.Σ. ανάλογα με τον αριθμό 
των διδασκόντων και τις αντικειμενικές ανάγκες. 

Αρθρο 9 
Προσωπικό 

Μεταπτυχιακό έργο έχει ανατεθεί σε πενήντα τέσσερα 
μέλη Δ.Ε.Π. του Τμήματος: 

1. Καθηγητές 13. 

2. Αναπλ. Καθηγητές 10. 

3. Επίκουροι Καθηγητές 23. 

4. Λέκτορες 8. 

Αρθρο 10 

Υλικοτεχνική υποδομή 

Για την έναρξη λειτουργίας του Π.Μ.Σ. θα χρησιμοποιηθεί 
κατ’ αρχήν η υπάρχουσα υλικοτεχνική υποδομή. Για τη σωστή 
και συνεπή λειτουργία του Π.Μ.Σ. όμως απαιτούνται επί 
πλέον: 

1. Η ανάπτυξη της κτιριακής υποδομής του Τμήματος (αί¬ 
θουσες διδασκαλίας, επέκταση των βιβλιοθηκών κ.λπ.). 

2. Ο τεχνολογικός εξοπλισμός και εκσυγχρονισμός του 
Τμήματος με Η/Υ, ΡΑΧ, φωτοαντιγραφικά μηχανήματα, ηλε¬ 


κτρονικά αναγνωστικά μηχανήματα, συσκευές Τ.ν. και VI- 
ϋΕΟ, Ο.Ο. ΡΙ.ΑΥΕΗ, ΟνΕΒΗΕΑϋ, 3ϋΟΕ5, και αναπαραγωγής 
φωτογρυφικ ών υλικών, σύστημα ηλεκτρονικών συσκευών για 
τη γραφή, καταγραφή και απόδοση μουσικής, προβολείς, 
αναλώσιμα κ.λπ.). 

3. Εκσυγχρονισμός και εμπλουτισμός των βιβλιοθηκών, 
Μουσείων, .-.ρχείων και Εργαστηρίων του Τμήματος (μηχανή¬ 
ματα ανάγνωσης ητίοτοίΙίΓηδ, τερματικά, προμήθεια βιβλίων, 
λεξικών, χαρτών, περιοδικών, προμήθεια βιντεοκασσετών 
ιστορικού, εθνολογικού, λαογραφικού και εθνομουσικολογι- 
κού υλικού με διασύνδεση με σχετικά ερευνητικά Ινστιτούτα ή 
Κέντρα Μ.Μ.Ε. της Ελλάδος και του εξωτερικού, αγορά λαϊ¬ 
κών μουσικών οργάνων κ.λπ.). 

4. Προσλήψεις ειδικών επιστημόνων για οργάνωση σεμινα¬ 
ρίων. 

5. Προσλήψεις μεταπτυχιακών φοιτητών με ωριαία αντιμι¬ 
σθία, για να επικουρούν στην άσκηση των φοιτητών, τη διεξα¬ 
γωγή ασκήσεων, εποπτεία των εξετάσεων. 

6. Δαπάνες για οδοιπορικά κ.λπ. έξοδα Καθηγητών και με¬ 
τακίνηση σπουδαστών για την πραγματοποίηση μεταπτυχια¬ 
κών ερευνών κ.λπ. 

7. Ίδρυση εργαστηρίων και Αρχείων. 

Αρθρο 11 

Διάρκεια λειτουργίας 

Το Π.Μ.Σ. του Τμήματος θα λειτουργήσει για τρία (3) χρό¬ 
νια. 

Άρθρο 12 
Κόστος λειτουργίας 

Α. Το κόστος της υλικοτεχνικής υποδομής που αναφέρεται 
στο άρθρο 10 του παρόντος θα ενταχθεί στο γενικότερο πρό¬ 
γραμμα του Α.Π.Θ. που αφορά στον εξοπλισμό των Τμημάτων. 

Β.Ι) Γ ια τις λειτουργικές ανάγκες του Π.Μ.Σ. (γραφική ύλη, 
άλλα αναλώσιμα υλικά, φωτοτυπίες, συστηματική ενημέρωση 
των βιβλιοθηκών σε περιοδικά, συγγράμματα κ.λπ.) απαιτείται 
αύξηση του τακτικού προϋπολογισμού του Τμήματος και των 
Δημοσίων Επενδύσεων, ήτοι 1.500.000 κατ’ έτος. 

II) Γ ια την πρόσκληση επιστημόνων για την οργάνωση ειδι¬ 
κών σεμιναρίων, διαλέξεων κ.λπ. απαιτείται τουλάχιστον το 
ποσόν των 2.000.000 κατ’ έτος. 

Συνολικό κόστος για το (Β) κατ’ έτος: 1.500.000 δρχ. 

Συνολικό κόστος για το (Β) του Π.Μ.Σ. για 3 έτη: 4.500.000 
δρχ- 

Πηγή χρηματοδότησης για το (Β): το ΥΠ.Ε.Π.Θ. 

Άρθρο 13 

Μεταβατικές διατάξεις 

1. Όσοι μεταπτυχιακοί φοιτητές μέχρι και το ακαδημαϊκό 
έτος 1992-93 συνεχίζουν τις μεταπτυχιακές τους σπουδές 
σύμφωνα με την Υ.Α. 103187/1963 οφείλουν να ολοκληρώ¬ 
σουν τη διαδικασία εκπόνησης της μεταπτυχιακής εργασίας 
εντός τεσσάρων (4) ετών από την ισχύ της απόφασης αυτής. 
Σε αντίθετη περίπτωση χάνουν την ιδιότητα του μεταπτυχια¬ 
κού φοιτητή. 

2. Για τους υποψήφιους διδάκτορες που άρχισαν την εκπό¬ 
νηση διδακτορικής διατριβής πριν από την ισχύ της απόφασης 
αυτής, εφαρμόζεται η διάταξη του άρθρου 14 παρ. 1 του Ν. 
2083/1992. Οι υποψήφιοι αυτοί οφείλουν να ολοκληρώσουν 
τη διαδικασία εκπόνησης της διδακτορικής διατριβής εντός 
έξι (6) ετών από την ισχύ της απόφασης αυτής. Σε αντίθετη 
περίπτωση χάνουν την ιδιότητα του υποψήφιου διδάκτορα. 

3. Για κάθε θέμα που θα προκύψει κατά την εφαρμογή του 
Π.Μ.Σ., εφόσον δεν ρυθμίζεται από το παρόν, αποφασίζει η 
Γ.Σ.Ε.Σ. ύστερα από εισήγηση της Συντονιστικής Επιτροπής 
Μεταπτυχιακών Σπουδών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Μαρτίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

